## Autoevalvačný nástroj

**Hodnotový portrét zamestnanca**

Autoevalvačný hodnotový formulár pre pedagogických a odborných zamestnancov škôl a zariadení v systéme poradenstva a prevencie (ďalej PaP).

Inštrukcia **4 krokov** k vyplneniu formulára:

**Krok 1.:**

Tabuľka 1. obsahuje popis rozličných profesijných hodnotových orientácií. Pozorne si ich prečítajte. Do prvého stĺpca (Výber 1) označte krížikom všetky profesijné hodnotové orientácie, ktoré sú pre vás dôležité. Neobmedzujte sa, môžete vybrať toľko hodnotových orientácií, koľko chcete.

**Tabuľka 1**

|  |  |  |  |  |
| --- | --- | --- | --- | --- |
| **Hodnotová orientácia** | **Popis profesijnej hodnotovej orientácie** | **Výber 1** | **Výber 2** | **Výber 3** |
| Výkon | Dosahovanie výsledkov. Vykonávanie činností, ktoré považujem za dôležité ja alebo ostatní ľudia. Získanie osobného uspokojenia z výkonu.  |  |  |  |
| Prekonávanie vlastných limitov | Nastaviť sám sebe ambiciózne ciele. Usilovať o ďalší rozvoj. Považovať svoju prácu za osobnú výzvu. Chcieť preberať čoraz viac a viac zodpovednosti. |  |  |  |
| Dobrodružstvo | Mať podnetnú a vzrušujúcu prácu, ktorá so sebou prináša aj riziká.  |  |  |  |
| Estetika | Nadchnúť sa pre činnosti, ktoré považujem za krásne, pôsobiace na moje zmysly, umelecké alebo estetické.  |  |  |  |
| Spolupatričnosť | Cítiť sa ako člen organizácie alebo skupiny, mať pocit spolupatričnosti a uznanie ostatných, prežívať medziľudské vzťahy.  |  |  |  |
| Umenie | Vytvárať umelecké objekty, maľby alebo iné možné formy umeleckej tvorby.  |  |  |  |
| Prostredie | Pracovať v atraktívnom a príjemnom prostredí, v ktorom sa cítim dobre.  |  |  |  |
| Riešenie problémov | Byť v situáciách, ktoré stimulujú moju schopnosť nachádzať riešenia.  |  |  |  |
| Rozmanitosť | Mať pestrú prácu, pri ktorej sa často menia úlohy, pracovné miesta, pracovný rytmus a iné.  |  |  |  |
| Blízkosť moci | Byť v priamom a pravidelnom kontakte s vplyvnými a mocnými ľuďmi. Zúčastňovať sa na rozhodovaní.  |  |  |  |
| Solidarita | Postaviť sa za problémy týkajúce sa sociálneho okolia, do ktorého patrím.  |  |  |  |
| Súťaživosť | Mať prácu, v ktorej súťažím s ostatnými.  |  |  |  |
| Kontrola a bezpečie | Mať pozíciu, v ktorej môžem mať v rukách svoju každodennú činnosť.  |  |  |  |
| Kreativita | Vytvárať nové koncepcie, produkty, štruktúry a systémy, nezávisle na daných pokynoch, postupoch a vzoroch.  |  |  |  |
| Morálne zásady | Pracovať v odvetví, ktoré zodpovedá mojim morálnym princípom a ktoré nie je v rozpore s mojím osobným presvedčením.  |  |  |  |
| Odbornosť | Dokázať, že odvádzam dobrú prácu, že som majster svojho odboru a som považovaný za kompetentného odborníka.  |  |  |  |
| Štruktúra a poriadok | Pracovať v prostredí, ktoré poskytuje štruktúru a jasné pokyny, ktorých sa môžem držať.  |  |  |  |
| Pozornosť | Mať možnosť byť stredom pozornosti a upozorniť na seba.  |  |  |  |
| Povesť | Získať meno, uznanie a rešpekt ostatných.  |  |  |  |
| Rýchle tempo | Pracovať v situáciách, kde je potrebné podávať výsledky v krátkom časovom období a s krátkymi termínmi.  |  |  |  |
| Sebarealizácia | Mať prácu, ktorá zodpovedá mojim záujmom a schopnostiam.  |  |  |  |
| Spoločenský vplyv | Mať prácu, ktorá má významné spoločenské dopady.  |  |  |  |
| Príjem | Mať príjem, ktorý mi umožňuje robiť všetko, čo chcem, bez toho aby som musel premýšľať, či si to môžem dovoliť.  |  |  |  |
| Samostatnosť | Môcť pracovať bez príkazov a nemusieť zdôvodňovať kroky, ktoré pri svojej práci konám.  |  |  |  |
| Vplyv | Zastávať pozíciu s mocou a vplyvom aj nad inými ľuďmi.  |  |  |  |
| Výnimočnosť | Byť považovaný za osobu so špeciálnymi schopnosťami. |  |  |  |
| Pokoj | Pracovať v prostredí bez stresu a tlaku.  |  |  |  |
| Učenie | Rozširovať svoje vedomosti a profesijné kompetencie a zručnosti. |  |  |  |
| Vedenie iných | Byť osobou, na ktorú sa ostatní môžu pri hľadaní cesty spoľahnúť a ktorá určuje ciele, ktoré treba dosiahnuť.  |  |  |  |
| Voľný čas | Nájsť prácu, ktorá mi ponechá dostatok voľného času na pokračovanie v mimopracovných aktivitách.  |  |  |  |
| Dostupnosť | Bývať  na mieste, kde by som mohol žiť príjemný osobný život a z ktorého sa môžem rýchlo dostať do zamestnania.  |  |  |  |
| Rozhodovanie | Byť tým, kto rozhoduje, aby som mohol/a ovplyvňovať kvalitu a úspech svojich výsledkov. |  |  |  |
| Služba druhým | Byť schopný/á ponúknuť rôzne druhy pomoci iným.  |  |  |  |
| Poriadok | Pracovať v dobre organizovanom prostredí. Držať sa podrobných plánov a prísnych pravidiel.  |  |  |  |
| Fyzická činnosť | Mať prácu, v ktorej je najdôležitejšia fyzická aktivita.  |  |  |  |
| Hravosť | Pracovať pre čisté potešenie. Nebrať sa vážne.  |  |  |  |
| Moc/Autorita | Mať pozíciu, z ktorej môžem plánovať a riadiť prácu iných osôb.  |  |  |  |
| Dôkladnosť | Plniť úlohy, ktoré vyžadujú veľa trpezlivosti a v ktorých nie sú povolené takmer žiadne chyby.  |  |  |  |
| Zisk | Konať tak, aby výsledky môjho snaženia mali priamy vplyv na príjmy.  |  |  |  |
| Kontakt | Mať blízky kontakt s inými ľuďmi.  |  |  |  |
| Istota | Vedieť, že budem mať vždy prácu a zodpovedajúcu mzdu.  |  |  |  |
| Stabilita | Radšej zostať v zamestnaní, kde nedochádza k veľkým zmenám.  |  |  |  |
| Postavenie | Mať prácu, ktorá je rešpektovaná v očiach rodiny, príbuzných, priateľov, v okruhu známych a v spoločnosti.  |  |  |  |
| Spolupráca | Pracovať v prostredí, kde môžem povedať svoj názor, poskytnúť radu aj ponúknuť pomoc.  |  |  |  |
| Biorytmus | Môcť pracovať podľa svojho rytmu a časového rozvrhu.  |  |  |  |
| Individualizmus | Pracovať samostatne bez toho, aby som bol závislý na vonkajšom svete a na ostatných.  |  |  |  |
| Vedomosti | Učiť sa nové veci, skúmať nové oblasti poznania.  |  |  |  |
| Tlak | Vyhľadávať situácie, pri ktorých sa po dlhšie časové obdobie vyžaduje absolútna koncentrácia a pri ktorých nie sú povolené chyby.  |  |  |  |
| Tímová práca | Plniť v spolupráci s ostatnými spoločné ciele a mať právo spolurozhodovať.  |  |  |  |

**Krok 2.:**

Keď dokončíte krok 1, vyberte z hodnôt, ktoré ste zvolili **10** takých, ktoré sú pre vás ešte dôležitejšie, než ostatné vybrané. Pridajte k nim druhý krížik (do stĺpca Výber 2).

**Krok 3.:**

Teraz postupujte rovnako ako v predchádzajúcom kroku, ale skúste váš výber ešte zúžiť. **Vyberte 5 hodnotových orientácií**, ktoré sú pre vás charakteristickejšie než ostatné a pridajte k nim tretí krížik (do stĺpca Výber 3).

**Krok 4.:**

Teraz sa pokúste profesijné hodnotové orientácie, pri ktorých máte tri krížiky, **zoradiť do poradia od 1 do 5** podľa toho, ako sú pre vás príznačné, významné, dôležité. Zoradenie zapíšte v tabuľke 2.

**Tabuľka 2**

|  |  |
| --- | --- |
| **Poradie významnosti** | **Profesijná hodnotová orientácia** |
| 1. |  |
| 2. |  |
| 3. |  |
| 4. |  |
| 5. |  |